છેલ્લા બે દિવસથી શહેરમાં મેઘરાજાના આગમન બાદ આજે વહેલી સવારથી જ જોરદાર વરસાદી ઝાપટાઓ વચ્ચે વરસાદ ચાલુ જ રહ્યો છે, સવારથી જ સૂરજદાદાના દર્શન ન થતા સુરતનો માહોલ હિલ્સ સ્ટેશન જેવો બન્યો છે, જોકે ચોમાસાની શરૂઆત સાથે નીચાણવાળા વિસ્તારોમાં પાણી ભરાવાની સમસ્યા ઉભી થઈ છે તો આજે સવારથી જ વરસાદ ચાલુ રહેતા કલાકો સુધી શહેરના વિવિધ વિસ્તારોમાં ટ્રાફીકના કારણે ચક્કાજામ જોવા મળ્યા હતા. અડાજણથી અઠવાગેટ વિસ્તાર સુધી માત્ર એક કિલોમીટરના વિસ્તારમાં જવા માટે લોકોને એક કલાકથી વધુનો સમય લાગ્યો હતો, શહેરના અન્ય વિસ્તારોમાં પણ આવા જ દ્રશ્યો જોવા મળ્યા હતા.